Яна толькі ўсміхаецца: балазе сюды і так едуць натоўпы замежных турыстаў. На смачную беларускую экзотыку яны рэагуюць так, быццам ніколі не бачылі і не спрабавалі кулідкі з печкі. Дарэчы, ёсць у Ірыны Жудрык адна цікавая ідэя, як прывабіць яшчэ болей турыстаў. Марыць яна зрабіць музей, дзе можна было б паказаць шлях ад зерня да хлеба. Але гэта ўсё ў перспектыве. У Доме хлеба чакаюць чарговую групу турыстаў з замежжа – трэба загадзя падрыхтавацца. І пакуль мы збіраемся ад’язджаць, гаспадыня рашчыняе хлеб на заўтра…